แบบ ปค.4

รายงานการประเมินองค์ประกอบของการควบคุมภายใน

สำหรับระยะเวลาดำเนินงานสิ้นสุด วันที่ 30 กันยายน 2562

|  |  |
| --- | --- |
| องค์ประกอบของการควบคุมภายใน | ผลการประเมินผล/ข้อสรุป |
| **1. สภาพแวดล้อมการควบคุม****1.1 งานด้านพัสดุ**1. ได้มีการแต่งตั้งพนักงานส่วนตำบล รักษาราชการแทนตำแหน่ง เจ้าพนักงานพัสดุ เนื่องจากไม่มี เจ้าพนักงานพัสดุ และมีการตรวจสอบอีกชั้นหนึ่งจากหัวหน้าเจ้าหน้าที่ 2.พระราชบัญญัติการจัดซื้อจัดจ้างและการริหารงานพัสดุภาครัฐ พ.ศ.2560 ระเบียบ กฎหมายที่เกี่ยวข้องข้อบังคับ ตลอดจนหนังสือสั่งการต่างๆ นำมาใช้ประกอบการดำเนินการและกำหนดขั้นตอนการปฏิบัติ3. การตรวจนิเทศงานของสำนักงานส่งเสริมการปกครองส่วนท้องถิ่น หรือหน่วยงานอื่น ๆ ที่กำกับดูแล**1.2 งานทะเบียนเบิกจ่ายวัสดุ ครุภัณฑ์**1.การจัดทำทะเบียนบัญชีการเบิกจ่ายวัสดุ ครุภัณฑ์ เมื่อได้รับการจัดหาวัสดุครุภัณฑ์ของพัสดุกลาง และการจัดทำทะเบียนบัญชีการเบิกจ่ายวัสดุครุภัณฑ์หน่วยงาน สำนัก/กอง 2.การแต่งตั้งคณะกรรมการตรวจสอบพัสดุครุภัณฑ์ประจำปี 3. การตรวจนิเทศงานของสำนักงานส่งเสริมการปกครองท้องถิ่น หรือหน่วยงานอื่น ๆ ที่กำกับดูแล**1.3) กิจกรรมด้านงานจัดเก็บรายได้**1.จัดส่งประกาศ หนังสือเตือน การประเมินภาษีและการจัดเก็บรายได้ ให้กับผู้เสียภาษีได้รับทราบทางหนังสือตอบรับ2.จัดทำโครงการจัดเก็บภาษีนอกสถานที่ บริการประชาชน ให้ได้รับความสะดวก3.จัดทำประกาศ แผ่นป้าย เชิญชวน แจ้งกำหนดการในการจัดเก็บภาษี  **๒. การประเมินความเสี่ยง****2.1) กิจกรรมงานด้าน พัสดุ**การประเมินความเสี่ยงด้านการจัดซื้อจัดจ้าง อยู่ในระดับปานกลาง ซึ่งจากการประเมินพบว่าหากไม่มี |  **- กองคลัง** ได้วิเคราะห์ประเมินระบบการควบคุมภายในที่ปรากฏโครงสร้างองค์กร ในภารกิจ 3 งาน คือ  1. งานด้านพัสดุ 2. งานทะเบียนเบิกจ่ายวัสดุ ครุภัณฑ์ 3. งานพัฒนาและจัดเก็บรายได้ โดยวิเคราะห์ ประเมินผลตามองค์ประกอบ ตามมาตรฐานการควบคุมภายในสำหรับหน่วยงานของรัฐ พ.ศ.2561 พบว่า งานด้านพัสดุ งานทะเบียนเบิกจ่ายพัสดุ ครุภัณฑ์ พบความเสี่ยงที่มีนัยสำคัญ เนื่องจากมิได้มีเจ้าหน้าที่ในตำแหน่งรับผิดชอบโดยตรง ตลอดจนการประกาศใช้ พระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ.2560 งานด้านการจัดเก็บรายได้ จำเป็นต้องมีการประชาสัมพันธ์ เพิ่มช่องทางการชำระภาษี สร้างจิตสำนึกให้กับผู้เสียภาษี จึงยังจำเป็นต้องมีการติดตามและปรับปรุงอย่างสม่ำเสมอการประเมินความเสี่ยงอยู่ในระดับที่เหมาะสม ครอบคลุมทุกด้านมากขึ้นกว่าการประเมินครั้งก่อน  |

-2-

|  |  |
| --- | --- |
| องค์ประกอบของการควบคุมภายใน | ผลการประเมินผล/ข้อสรุป |
| การสรรหาเจ้าหน้าที่พัสดุหรือมีเจ้าหน้าที่ที่ได้รับมอบหมายงานด้านพัสดุที่มีความรู้เกี่ยวกับการจัดซื้อจัดจ้างที่เหมาะสมกับงบประมาณที่ตั้งไว้ อาจทำให้การทำงานผิดพลาดและเกิดความเสียหายต่อองค์กรได้ เนื่องจากการจัดซื้อจัดจ้างจำเป็นต้องอาศัยระเบียบกฎหมาย และการปฏิบัติที่โปร่งใส ตรวจสอบได้ เพื่อไม่ให้เกิดการทุจริตขึ้นในองค์กร และเพื่อให้ประชาชนได้รับประโยชน์สูงสุด**2.2 งานทะเบียนเบิกจ่ายวัสดุ ครุภัณฑ์** การมีพัสดุครุภัณฑ์ที่ชำรุดค้างบัญชีเป็นจำนวนมากยังมิได้ดำเนินการจำหน่าย ทำให้เป็นภาระทางบัญชี **2.3) กิจกรรมด้านงานจัดเก็บรายได้**การประเมินความเสี่ยงด้านการจัดเก็บรายได้ พบว่า มีความเสี่ยง เนื่องจากยังมีผู้เสียภาษีในพื้นที่รับผิดชอบ ค้างภาษีข้ามปีงบประมาณ และเจ้าหน้าที่ที่ได้รับมอบหมายจำเป็นจะต้องเก็บเงินไว้กับตัวเอง ซึ่งโอกาสที่เงินจะสูญหายหรืออื่น ๆ อาจเกิดขึ้นก่อนนำส่งคณะกรรมการนำฝากเงินได้จึงต้องอาศัยจิตสำนึก การประชาสัมพันธ์ การแจ้งเตือนและการปฏิบัติหน้าที่ความรับผิดชอบสูง **3. สารสนเทศและการสื่อสาร**3.1 มีการรวบรวมข้อมูลกฎหมาย ระเบียบ มติคณะรัฐมนตรี แนวทางการปฏิบัติต่างๆ แจ้งให้พนักงานทราบเพื่อใช้เป็นแนวทางการปฏิบัติงาน3.2 จัดให้มีการประชุมชี้แจง ทำความเข้าใจนโยบายและแนวทางการปฏิบัติงาน และเผยแพร่ประชาสัมพันธ์ให้ผู้ที่เกี่ยวข้องทราบอย่างทั่วถึง3.3 มีการใช้ระบบอินเตอร์เน็ตช่วยในการปฏิบัติหน้าที่ และตรวจสอบข้อมูลข่าวสารตลอดเวลา3.4 จัดทำระบบข้อมูลข่าวสารเพื่อประชาสัมพันธ์งานให้กับประชาชนและผู้ที่เกี่ยวข้องได้รับทราบ3.5 จัดให้มีการแลกเปลี่ยนความคิดเห็นในทุกภาคส่วนเพื่อนำมาพัฒนาและส่งเสริมการมีส่วนร่วม3.6 การเข้าสู่ระบบการจัดซื้อจัดจ้าง ตาม พระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ.2560 | เนื่องจากมีคำสั่งแบ่งงานที่เป็นลายลักษณ์อักษร แต่ต้องมีการติดตามตรวจสอบจากหน่วยตรวจสอบและหัวหน้าหน่วยงานย่อยอย่างสม่ำเสมอ ทั้งนี้ ต้องอาศัยความร่วมมือจากทุกส่วนในการปฏิบัติตามระเบียบ กฎหมายที่เกี่ยวข้องให้เป็นไปในทิศทางเดียวกันกิจกรรมการจัดทำทะเบียนบัญชีการเบิกจ่ายพัสดุ ครุภัณฑ์ เมื่อได้รับการจัดหาวัสดุครุภัณฑ์ของพัสดุกลาง และการจัดทำทะเบียนบัญชีการเบิกจ่ายพัสดุครุภัณฑ์หน่วยงาน สำนัก/กอง การแต่งตั้งคณะกรรมการตรวจสอบพัสดุครุภัณฑ์ประจำปี การตรวจนิเทศงานของสำนักงานส่งเสริมการปกครองส่วนท้องถิ่น หรือหน่วยงานอื่นๆ ที่กำกับดูแลกิจกรรมการควบคุมของกองคลัง มีการติดตาม ตรวจสอบที่เหมาะสม เป็นไปตามระเบียบกฎหมาย หนังสือสั่งการ โดยมีการควบคุมดูแลจากหัวหน้าหน่วยงานย่อย เพื่อให้ความเสี่ยงที่พบมีการแก้ไขปรับปรุงและการจัดเก็บรายได้ไม่มีการค้างจ่ายข้ามปีงบประมาณ กิจกรรมการนำระบบสารสนเทศและการสื่อสาร ของ กองคลัง มีระดับการควบคุมภายในที่ดีพอสมควร และมีนำเทคโนโลยีที่ทันสมัยเข้ามาใช้ในการทำงาน เช่น การใช้ระบบอินเตอร์เน็ตในการดำเนินการจัดซื้อจัดจ้าง โดยวิธีประกวดราคาทางอิเล็กทรอนิกส์ วิธีเฉพาะเจาะจง ฯลฯ ตาม พ.ร.บ.พระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ.2560 การจัดหาระบบคอมพิวเตอร์ เครื่องพิมพ์ ตลอดจนอุปกรณ์อื่นๆ มาใช้ปฏิบัติงาน เพื่อให้เกิดความคล่องตัว การตรวจสอบและติดตามข้อมูลข่าวสารต่างๆ จากหน่วยงานที่เกี่ยวข้อง ตลอดจนระเบียบ หนังสือสั่งการ กระทำได้สะดวกขึ้น  |

-3-

|  |  |
| --- | --- |
| องค์ประกอบของการควบคุมภายใน | ผลการประเมินผล/ข้อสรุป |
| **4. การติดตามประเมินผล** 4.1 มีการกำหนดการติดตามประเมินผลและแบบสอบทานเพื่อทำการตรวจสอบการปฏิบัติอย่างต่อเนื่อง โดยเป็นการประเมินทั้งผู้ปฏิบัติและผู้อำนวยการกองคลัง เพื่อเพิ่มประสิทธิภาพและประสิทธิผลของการปฏิบัติงาน  4.2 ตรวจสอบข้อบกพร่องต่างๆ ในการปฏิบัติงาน แต่ละกิจกรรม เพื่อใช้เป็นแนวทางในการดำเนินกิจกรรมควบคุมต่อไป  | - จากการติดตามและประเมินผล พบว่ายังมีจุดอ่อนในกิจกรรมด้านงานพัสดุ ด้านงานทะเบียนเบิกจ่ายวัสดุ ครุภัณฑ์ และด้านงานจัดเก็บรายได้เนื่องจากเป็นความเสี่ยงที่เกิดจากสภาพแวดล้อมภายในหน่วยงานด้านเจ้าหน้าที่ และสภาพแวดล้อมภายนอกหน่วยงาน ของ กองคลัง ดังนั้น จึงจะต้องติดตามประเมินผลเป็นประจำทุกปี เพื่อให้เกิดประสิทธิภาพในการปฏิบัติงาน  |

**สรุปผลการประเมิน**

 จากผลการประเมินดังกล่าวเชื่อว่าการควบคุมภายในของ กองคลัง องค์การบริหารส่วนตำบลแก่งโดม สำหรับงวดตั้งแต่วันที่ 1 เดือน ตุลาคม พ.ศ. 2561 ถึงวันที่ 30 เดือน กันยายน พ.ศ.2562 **ผลการประเมินตาม** **แบบ ปค.4** ของ กองคลัง องค์การบริหารส่วนตำบลแก่งโดม มีการประเมินองค์ประกอบการควบคุมภายในครบทั้ง 5 องค์ประกอบ และการควบคุมเป็นไปตามมาตรฐานการควบคุมภายในสำหรับหน่วยงานของรัฐ พ.ศ.2561 มีการควบคุมที่เพียงพอและมีประสิทธิผลตามสมควร แต่ยังมีจุดอ่อนที่ต้องจัดทำแผนการปรับปรุง ดังนี้

 **1. งานด้านพัสดุ**

 1.1 มีการเร่งรัดการจัดซื้อจัดจ้างและปริมาณงานจำนวนมาก ตามนโยบายของรัฐบาล หนังสือสั่งการ และนโยบายของผู้บริหารท้องถิ่น ตลอดจนขั้นตอนในการปฏิบัติเพิ่มขึ้น ทำให้เกิดอุปสรรคในการปฏิบัติงาน อีกทั้งไม่มีผู้ที่รับผิดชอบโดยตรง มาบรรจุในตำแหน่ง เจ้าพนักงานพัสดุ เป็นเพียงการแต่งตั้ง พนักงานส่วนตำบล รักษาราชการแทน

 1.2 การประกาศใช้ พ.ร.บ.พระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ.2560 ทำให้ผู้รับผิดชอบขาดความรู้ความเข้าใจและทักษะความชำนาญในขั้นตอนการจัดหาพัสดุ ตลอดจนแนวทางการปฏิบัติที่ชัดเจน เนื่องจากเป็นระเบียบใหม่

 **2**. **งานทะเบียนเบิกจ่ายวัสดุ ครุภัณฑ์**

 2.1 การมีพัสดุครุภัณฑ์ที่ชำรุดค้างบัญชีเป็นจำนวนมาก ยังมิได้ดำเนินการจำหน่าย ทำให้เป็นภาระทางบัญชี พื้นที่จัดเก็บ และการดูแลรักษา

 **3. กิจกรรมด้านงานจัดเก็บรายได้** พบว่ามีความเสี่ยง ดังนี้

 2.1 การจัดเก็บรายได้ตามกฎทรวง พ.ร.บ. และประกาศต่างๆ บางรายการไม่อยู่ในอำนาจหน้าที่

 2.2 การลงพื้นที่จัดเก็บภาษีไม่สามารถกระทำได้เนื่องจากผู้เสียภาษีอยู่นอกพื้นที่ ทำให้มีการ ค้างจ่ายภาษีข้ามปีงบประมาณ

 2.3 การจัดทำโครงการจัดเก็บภาษีเคลื่อนที่เพื่อบริการประชาชน นอกพื้นที่เจ้าหน้าที่มีความเสี่ยงจากการถือเงินสดไว้ในมือระหว่างที่มีการจัดเก็บและนำส่ง

(ลงชื่อ).........................................................ผู้รายงาน

 (นางวารินทร์ อุบลวรรณศิริ)

 ตำแหน่ง ผู้อำนวยการกองคลัง วันที่ 30 เดือน กันยายน พ.ศ. 2562